En primeras Chaime II, rei dende 1291, se negó a las pretensión de lo monarca francés: Han estau siempre fidels a lo nuestro servicio, reprimindo a los infidels. Manimenos, cambió de postura, prencipiando un proceso contra los Templers en la Corona d'Aragón. Bells castiellos como lo de Peniscola se rindioron sin resistencia quasi. Atros se preparoron pa resistir dica la fin. La comanda de Castellot s'oposó a entregar os biens y presonas, por lo que lo 20 de chinero de 1308 s'encarga a Bertolomeu Tarín, sobrechuntero de Zaragoza que setiase la fortaleza de Castellot con tropas d'Alcanyiz y Montalbán. Lo castiello de Villel, l'Alfambra y Mirabet, que capituló en aviento, iban cayendo debant d'exercito reyal. En Castellot parte de la población local luitó a lo costau de los templers desobedeixendo las ordens reyals de combatir a los flaires. Los templers podioron atravesar la cerca bellas vegadas y saqueyar territorios a lo norte de lur comanda pa aprovisionar-sen.